Uus WRC hooaeg on alanud ja rallipisik levib ka Level1-te. Lõpuks ometi seisavad mõõduvõtmiseks kõrvuti ka paar sõidumängu. Kuuendat vastasseisu peavad Sebastien Loeb Rally EVO ja teos, mille nimes samuti kuus – WRC 6.
#000000
Kihutamismängude jõudmine vastasseisu õnnestus alles kolmandal katsel ja seegi oleks peaaegu luhtunud. Esmaplaanides olid 2001. aasta Paris-Dakar Rally ja Master Rallye võrdlus ning WRC 5 ja DiRT Rally kõrvutamine. Kolmega neist ei õnnestunud mul aga ühist keelt leida.
#000001
Mõlemad Euroopas tehtud mängud tulid välja aastal 2016. Tõsi, üks neist aasta alguses, teine alles oktoobris. Arvestades, kui harva rallimänge ilmub, pole vahe siiski nii pikk.
#000002
Kumbki mängu arendajatest ei puutu ralliga esmakordselt kokku. Sebastien Loeb Rally EVO autor, Itaalia stuudio Milestone on teinud igasugu kihutamisi ja palju, sealhulgas neli WRC-d, vahemikus 2010-2013. Prantslaste Kylotonnil oli selleks hetkeks ette näidata kaks võidusõidumängu, üks neist WRC 5.
#000003
Mõlemad mängud otsivad sobivat keskteed keerukuse ja lustlikkuse vahel. Tavasätete põhjal on Sebastien Loeb Rally EVO veidi rohkem simulaatori ja WRC 6 arkaadi poole kalduv, kuid kõik sõltub – ka WRC saab realistlikumaks keerata.
#000004
Mina juhtisin rallikaid klaviatuuriga (sest mu rool kummalegi ei sobinud) ja ainult üksikosas. WRC 6 mitmikosa tundub olevat suletud ja Sebastien Loeb Rally EVO jaoks ei viitsinud ma lihtsalt proovimiseks uut võrgukasutajat luua, olles sellest niigi üleküllastunud.
#000005
Sõitsin enamasti mootorikatte vaatega. Minu meelest annab see kõige parema nähtavuse ja tunnetuse kiiremini reageerimiseks. Abid lülitasin välja ja enamasti seisis raskustase keskmise peal, aga nagu varsti seletan, jätab balansseerimine ja seadete selgitamine mängudel soovida.
#000006
WRC 6 esimesed minutid on samuti veidi ehmatavad, kuid kaugeltki mitte nii hullud kui WRC 5 või tänase konkurendi omad. Kui õppekatsed üle elatud, lükatakse karjääriosas mängija rooli udusesse öhe. Võõra masinaga keerulistes tingimustes sõitu ei saa soojaks vastuvõtuks kutsuda. Kuid õige varsti näeb ka päikest ja Junior WRC masin osutub väga hästi juhitavaks. Selle eest kiitus Kylotonnile, sest ma ei mäletagi rallimängu, kus esiveolised nii hõlpsalt käsitletavad olid.
#000008
Helid, sealhulgas mootorite mörinad, on lamedad. Graafika on ka oma aja kohta aegunud ja millegipärast ei toetata täielikult 1920×1200 resolutsiooni. Mäng laeb sageli ja kaua, aga ikka kummitab pidevalt viga, kus rajaäärsed piirdevõrgud on ühel hetkel nähtamatud ja järsku ilmuvad.
#000010
Väikesed seletamatud pildihakkimised sõitude ajal on samuti tavalised. Korra-paar pani mäng end ise kinni. Mõnikord ei lae tase lõpuni, hangudes 100% juures. Ka ei oska mäng end vahel täielikult sulgeda, jättes taustaks mingi ülesande tiksuma. Ma ei jälginud, kas see lisandub mängu ajastatistikale Steamis juurde, kuid võimalik, sest sellises olukorras ikoonile klikates kurdab Steam, et ralli juba käib.
#000011
Milestone’i mängudele tavapäraselt on raskusastmete tasakaalus puudujääke (eriti märgatav ühes Alpine A110 sõidus). Sisulisi vigu leidub ka autode juures. Näiteks on seadistusaknas ekslikult märgitud BMW 2002 Ti esiveoliseks. Masinaseadistusse põikamine on üldse enamikule mõttetu, sest sealne sõnastus jätab asjaarmastajad kukalt kratsima.
#000012
Müsteeriumiks jääb, kuidas on sõiduvahenditele reitinguid jagatud – esitatud numbrid on täielik totrus, ei peegelda juhitavust ega võimsust ja eksitavad. Igatahes jääb seda muredepalli vaadates vägisi mulje, et Sebastien Loeb Rally EVO on kiirustades kokku pandud.
#000013
Teine kana on mul kitkuda mängu juhuslikkusega – raskusastmed on ju täiesti mõttetud, kui vastaste ajad genereeritakse suvaliselt
#000014
WRC 6 on kenam, kaunimalt kõlav ja sujuv. Küll aga on disainerid haltuurat teinud. Mäng ei seleta oma valikuvariante ega lase sätteid soovitavas kohas muuta. Kohe esimene sõit küsib mõned küsimused mängija oskuste kohta, aga need on üldsõnalised ja mis sätteid vastuste põhjal määratakse, on müstika. Pakuksin, et midagi raskuse ja sõidustiili juures, aga pole sugugi kindel. Käsitsi stabiilsusesätte (asi, mis WRC 5 juures muutis juhitavust tohutult) sisse-välja lülitamisel tähelepandavat vahet ma ei tuvasta. Kas mängul on mingid salasätted, mida ümber mõelda ei saa (ka mitte õppeosa uuesti tegemisega), või muutused ei rakendu? Kas sellepärast ongi need peidetud põhimenüüsse, sest mis neist ikka igal hetkel kättesaadavaks teha, kui need nagunii ei tööta?
#000015
Teine kana on mul kitkuda mängu juhuslikkusega. Raskusastmed on ju täiesti mõttetud, kui vastaste ajad genereeritakse suvaliselt. Kahtlustasin, et ma ei saa nii ebastabiilne olla ning etskae – foorumites kurdetakse samuti, et ükskõik, millisel tasemel sõita, vahel on vastastel võitmatud ajad, teinekord jäädakse kaugele maha!
#000016
Balansseerimisvigade kõrval tembutab mäng ka rehvilõhkumisega. See on sarjas uudiseks, et suvalisel hetkel võib ilma rehvi traumeerimatagi see siledal teel lõhki minna. Lihtsalt segav ja kummaline uuendus.
#000017
Seletatud seda pole, kuid tundub, et MM võistlushooajad ja rallid pole eelplaneeritud, vaid neid genereeritakse huupi. Katsed, nende järjestus, toimumisaeg ja ilmaolud muutuvad vist igal meistrivõistlustel. Ideel pole viga, aga kui ühel rallil kordub sama rada kolm korda, läheb asi kahtlaseks. Tegelikult mulle ei meeldi selline iseteadlik telgitagune sahkerdamine. Ma tahan näha kõike, mida mäng pakub, mitte mõistatada, kas on veel midagi uut tulemas või narritakse ja jooksutatakse mind niisama. Kas sellise kehva juhuslikkuse generaatori ja varjatud tegevuse puhul peaksin igaks juhuks kontrollima, et ikka kõik kurvid-rajad nähtud?
#000018
Üle ega ümber ei saa ka pidevalt korduvast apsust, kus SSS kahevõitlustel selgelt kaotades teenib mängija ajatabelis ikka kiireima aja? Mitte, et mul võidu vastu midagi oleks... aga olles hammustanud tolmu, tundub võit teenimatu.
#000019
Igas ralliriigis on neli rada, kuid mõlemapoolselt kasutades saab neist kaheksa. Katsed on tehnilised ja sageli liigselt pikad. 10km distantsid võtavad keskmiselt 8 minutit, mis on piisav tähelepanulünkade tekkeks ja rütmi kaotamiseks, sest kurvid on sarnased, tee ääres midagi kena ja meeldejäävat pole ning kaardilugeja uinutab. Hommikuste, lõunaste ja õhtuste toimumisaegade valgusolud vaheldusega ei hiilga ja isegi öösõitudel on lambid nii võimsad, et erilist vahet päevaga pole. Erinevad ilmaolud on radadele juba sisse ehitatud ja muuta ei saa.
#000021
Ralliteed oma monotoonsusega kuigi hästi meelde ei jää, kuid lühikesed rallikrossiringrajad kuluvad pähe varsti. Aga ega needki pole oma künklikkuses kuigi toredad.
#000022
WRC 6 maailm on ilusam ja elusam. Rahvas rõkkab raja ääres, kaamerakopterid kerivad tolmu, valgus virvendab ja varjud värelevad. Miskipärast on lippe vähe ja Eesti oma üldse mitte. Sõidetakse 14-s riigis ümber maailma, ehk kohtades, kus 2016. hooaja etapid aset leidsid. Sealhulgas saab kummi vilistada ka Hiina asfaldil, kus päriselt jäeti etapp tormikahjustuste tõttu ära.
#000023
Sarnase teemaatika puhul on loomulik, et mängudes osa autodest ja võistluspaikadest nimeliselt kattuvad. Sarnasusi leidub aga sügavamalgi. Näiteks on nüüdseks pensionile läinud VW Polo üks hõlpsamaid WRC masinaid ja Mehhiko teed on mõlema puhul suuremat hoolikust nõudvad. Kattuvad ka mõned kuulsamad katsenimed, nagu Soomes Ouninpohja ja Walesis Great Orme, viimane on aga ainuke katse, mis mängudevaheliselt sarnane.
#000024
Päevaaja erinevused muudavad siin palju rohkem välimust kui Sebastien Loeb Rally EVO-s. Öösõitude lambivalgus on võrreldamatult kenam, samuti mängivad rolli ilmastikuolud nagu lumesadu, vihm ja eriti udu, mis kohati segab nähtavust tõsiselt.
#000025
Meelevaldselt on Milestone lisanud kampaaniasse sobimatuid täpsus- ja trikitamissõite. Tekib tunne, et Loebi mäng tuli ennatlikult vara (mis ei tähenda, et see peaks ainsaks jääma), sest mängu ilmumise järel on prantslane osalenud mitu hooaega WRX (rallikrossi) sarjas ning Dakari (ja muudel) pikamaarallidel. Need alad rikastaks mängu oluliselt ja poleks enam vaja Pikes Peaki mäkketõusu ja ralliradasid üle kasutada. Rallikross on küll olemas, aga sel on vähe ühist WRX sarjaga. Äärmiselt põnev formaat on siin suudetud muuta hämmastavalt igavaks ja puudub isegi spotter.
#000027
Üks Milestoni lisa aga töötab. Versus sõidud ralliradadel on täitsa head, lisades vastase tolmupilvest läbitrügimisega lisapõnevust. Võrreldes muuga on neid siiski vähe.
#000028
WRC 6 on litsentsile truu ja toob ekraanile 2016. hooaja ralliriigid ja tiimid. Vabasõitudel saab valida kelle iganes istmel kus iganes kolbe kepsutada. Kampaanias saab järjestikku eri tiimidega sõita hooaegu, edenedes alates Junior WRC-st võimsamate klassideni.
#000029
Liiga võimsate tagaveoliste taltsutamine libedatel pinnastel on jube. Aga mitte ainult näiteks Lancia Stratos Monte Carlo jääl ning Renault 5 Turbo Walesi mudas pole piinarikkad, ka B-grupi ohjamatud ja pidurdamatud mürsud nõmetsevad nii Rootsi talves kui Mehhiko kruusas. Kui mängus poleks teretulnult aja tagasikerimise võimalust, oleksin frustratsiooni tõttu ammu loobunud.
#000032
Neljarattalisi on aga mitmest generatsioonist (kiiduväärselt on kõigil autentne sisemusega juhiistme vaade) ja nii mõnedki neist toovad frustratsiooni ja pinge piiril pendeldava mängu mõnusa põnevuse poolele. Enam-vähem sõna kuulava ratsuga Soome ohtlikel järjesthüpetel pinevusega hinge kinni hoidmine või mõne osava triki sooritusel rahuldustundest õhkamised toovad natukenegi leevendust muidu kurnavasse kogemusse.
#000033
WRC 6 on konkurendiga võrreldes märkimisväärselt lõbusam. Rallikad on kergemini taltsutatavad, libisemised ennustatavad, rajad voolavamad ja tihti jääb kurvi olemust valesti hinnates silmapilk veel millegi päästmiseks. Samas ei ole siin mingit aja tagasikerimist. Olles kaljult alla põrutanud, teeninud lõikamise eest ajatrahvi või lõhkunud auto, on ainus variant katset uuesti alustada (raisanuna hulga minuteid). Et see ei tuleks kellelegi sellise üllatusena nagu mulle (rallivõidu hinnaga) – restartida ei saa lõputult!
#000034
Käputäis katseid on kestuselt võrreldavad Sebastien Loeb Rally EVO 8-minutiliste sõitudega, kuid kuna sujuvamatel teedel on keskmine kiirus suurem, on need ka mitme versta võrra pikemad. Närvesöövalt on mitmetel katsetel just lõppu peidetud trikikohad, kus auku libastuda.
#000035
Oluline nüanss on rehvide kulumine ja nende pidamisvõime märgatav nõrgenemine
#000036
Uuendused sarjas on veel käsipiduri hoidmise vajadus lähtes valestardi hoidumisest ning vaheaegade mittekuvamine. Oleks abiks näha võrdlust konkurentide vaheaegadega, et osata oma riskipiiri nihutada, kuid et seda infot ei saa ekipaažid enam ka päris maailmas, on muutus mõistetav.
#000037
Oluline nüanss on rehvide kulumine ja nende pidamisvõime märgatav nõrgenemine. See lisab topelt-ettevaatuse dimensiooni, eriti siis, kui sussidega on vaja vastu pidada kuni 30 km jagu teid... kuigi vahetust sooviks juba 5 km läbimise järel. Ka paneb see oma pidurdusmaa ja -stiili üle mõtlema, sest viimasel hetkel luha laskmine asub kohe kummikihti ampsama.
#000038
Halenaljakalt avastasin sõitmise lihtsamaks muutva abi ainult seitse sõitu enne mängu lõppu
#000040
Tavaliste legendinoolekeste asemele on aga ekraanile võimalik ette manada fantastiline abi, mis muudab sõitmise kordades kergemaks. Halenaljakalt avastasin mina selle ainult seitse sõitu enne mängu lõppu, sest seadetes on selle tiitel, 3D pacenotes, eksitav. See toob läbipaistvad legendinooled tee kohale hõljuma, mis välistab kuuldu või tavamärkide järjekaotamise mure. On täpselt näha, kus mis ootab ja ettevalmistumine ei ole enam arvamismäng. Samas tekitab selline teelegend nn. tunnelivisiooni – noolekesed võtavad kogu tähelepanu, enam ei pane tähele ei teeäärsust ega kuule ka apaatset navigaatorit.
#000041
WRC 6 kaardilugeja ilmekus on Sebastien Loeb Rally EVO omast asisem. Siin on meeskonnakaaslane edu pärast ikkagi mures ja rõhutab eesootavaid ohukohti.
#000042
Küll aga pole ma rahul uute ekraanil jooksvate märkidega. Kitsenevad kurvid on nüüd tähistatud pisikeselt ja punaselt algkurvi märgi nurgas. Idee on muidugi üllas – vähendada ekraanil puna-kolla-rohelist virr-varri. Aga teavitust kõige ohtlikumatest punktidest niimoodi vähendada on sama, mis 90 km/h ala lõppemist näidata tennisepallisuuruse 30 kiiruspiirangumärgiga. Tundub kahtlaselt lõksu meelitamisena.
#000043
WRC 6 muusikamula on samuti ainult menüüs, kuid selle olemasolu pole üldse oluline. Tähtsad on sõiduhääled ja kaardilugeja koostöö ning need on tänasest konkurendist hulga etemad. Masinavura, kolksud, mütsud ja muu kaasnev on kõrvale Sebastien Loeb Rally EVO-st märgatavalt mõnusamad. Ka on siin tore kaaslane põhja all koliseva teekatte prõgin, mis Sebastien Loeb Rally EVO-s kostab kahjuks ainult salongivaates.
#000045
Tahaks loota, et Milestone leiab siiski aega veel rallikatele pühenduda, sest kompetentsi neil on
#000047
Rõõmuhetki on aga kiusu ja nüri korduvuse kõrval vähemuses. Karjäärides on (koos lisapakkidega) 365 võistlust! Suurem osa neist on küll ühesõidulised, kuid on ka kuni 16 stardiga võidusõite. See on selgelt mäng, kus kvantiteet on kvaliteedist tähtsam olnud ja tulemuseks on liiga pikk üksikosa, mis jätab negatiivse mälestuse ainuüksi oma tüütavusega. Kaasasolevad videod, kus Loeb ise jutustab oma karjäärist, on küll tore lisa, kuid ei päästa midagi.
#000048
WRC 6 võib mulle meelde jääda kui Loebi-ralli tuulde jätja, kuid siiski on selles rohkelt ärritavat kama. Kui tollest üle olla, on mängus sõidulusti küll ja küll. Sebastien Loeb Rally EVO 132 tunni kõrval kulutasin WRC 6 peale neli korda vähem aega, kuid nii tüütaski see mind neli korda vähem. Aga ma ei saa öelda, et vaatamata parendatud graafikale, füüsikale, ümbertehtud legendisüsteemile ja muudele uuendustele oleks see mulle rohkem lusti pakkunud kui WRC 5.
#000049
WRC 6 looja Kylotonn on jätkanud rallimaastikul liuglemist. Nende näpud on programmeerinud veel WRC 7, FlatOut 4: Total Insanity ja V-Rally 4. Mõni päev enne jaanuari lõppu kuulutati välja ka WRC 8. Lisaks käib kõlakas, et kuna Prantsuse kirjastaja ja Test Drive brändi omaja Bigben ostis Kylotonni stuudio oktoobris 2018 oma hõlma alla, näeme neilt varsti ka Test Drive Unlimitedi uut osa.
#000051
ralliSebastien Loeb Rally EVOvastasseiswrc 6
#000052
Leho mängis... üheosalisi Euroopa sidescroller’eid
#000058
Nagu juba kuuel varasemal aastal, tuleb ka tänavu jaanuaris minu tagasivaade Euroopas valmistatud sidescroller’itele. Ning ...
#000059